EkBass/fiwiki-20250220-pages-articles huggingface dataset:
Wäller

Wäller on saksalainen koirarotu. Kansainvälinen koiranjalostusjärjestö FCI ei ole tunnustanut sitä. ==Alkuperä== Wäller on hyvin nuori rotu, joka polveutuu brienpaimenkoiran ja australianpaimenkoiran risteytyksestä. Sen kasvatus aloitti vasta vuonna 1994 Karin Wimmer-Kieckbusch. Seuraavana vuonna perustettiin ensimmäinen saksalainen wäller-yhdistys. Erityistä huomiota on kiinnitetty luonteeseen, terveyteen ja kotikoiran ominaisuuksiin, ja ulkonäkö jätettiin jalostuksessa toissijaiseksi päämääräksi. Vaikka jalostusyksilöiden lukumäärä on yhä pieni, sisäsiittoisuutta on onnistuttu välttämään. Tämän vuoksi koirien ulkomuoto vaihtelee suuresti. Jokaisen jalostukseen käytettävän wällerin täytyy läpikäydä jalostustutkimus, johon sisältyy terveys-, tottelevaisuus- ja käyttökoeosiot. ==Ulkonäkö== Rotu ei ole ulkonäöllisesti vielä täysin vakiintunut: esimerkiksi korvat voivat olla joko puolipystyt tai riippuvat. Se on noin 60 cm korkea ja painaa noin 30 kg. Karvapeitteen laatu vaihtelee suuresti: kaikkia muotoja esiintyy lyhytkarvaisesta nyörimäiseen. Kaikki värit sallitaan.http://www.waeller-club.de/waeller_beschreibung.html Wäller Club ==Luonne ja käyttäytyminen== Wäller on liikunnallinen, helposti koulutettava ja motivoitava perhekoira, jolla on hyvä terveys ja pitkä elinikä. Se on kantarotujensa tapaan työhön motivoitunut kotikoira, minkä vuoksi se tarvitsee myös paljon sekä fyysistä että henkistä aktivointia ja tekemistä. Se on peloton ja eloisa, ei kuitenkaan hermostunut, ja suhtautuu lapsiin erittäin suvaitsevaisesti. Vieraita kohtaan se on toisinaan varautunut, mutta sen ei tule olla hyökkäävä. == Lähteet == ==Aiheesta muualla== * 1. Wäller-Club-Deutschland e.V. * Rassestandard Luokka:FCI:n ulkopuoliset rodut Luokka:Paimenkoirat Luokka:Saksalaiset koirarodut
Samsung i5700

Samsung i5700, tunnetaan myös nimillä Samsung Spica, Samsung Galaxy Spica ja Samsung Galaxy Portal, on Samsung Electronicsin valmistama älypuhelin joka käyttää avoimen lähdekoodin Android-käyttöjärjestelmää. Puhelinta sanotaan Samsung i7500:n seuraajaksi ja joskus Galaxy Liteksi. Vaikka jotkut sen ominaisuudet, kuten tallennustila, kameran tarkkuus ja tiedonsiirtoyhteydet ovat pienemmät kuin i7500:n, sen prosessori on paljon nopeampi (800 MHz). == Ominaisuudet == i5700 on 3G-älypuhelin, jossa on nelitaajuuksinen GSM ja kaksitaajuuksinen HSDPA (900/2100) nopeudella 3,6 Mbps. Siinä on kapasitiivinen nestekidekosketusnäyttö, 3,2 megapikselin kamera automaattitarkennuksella ja A-GPS-paikannin. Puhelimessa on myös 3,5mm kuulokeliitäntä ja DNSe 2.0. Puhelimessa on useita Googlen Mobile-palveluita, kuten Google-haku, Gmail, YouTube, Google-kalenteri ja Google Talk. Puhelimen GPS:n avulla voi käyttää Google Mapsin ominaisuuksia kuten oman sijainnin näyttäminen, Google Latitude ja Street View. Puhelin pystyy toistamaan MP3-, AAC- (mukaan lukien iTunes Plus -lataukset) ja WMA-äänitiedostoja sekä H.264-videotiedostoja. Se kykenee myös toistamaan DivX- ja Xvid-videoita mikä tekee siitä ensimmäisen tätä ominaisuutta tukevan Android-puhelimen. == Saatavuus == Puhelin on saatavissa Euroopassa, Aasiassa ja Lähi-idässä. i5700 on Samsungin toinen Android-pohjainen puhelin Euroopassa. == Päivitys == Samsung i5700 sai Android 2.1 -päivityksen helmikuussa 2010. Jotkut toimittajat myyvät puhelinta valmiiksi päivitettynä. Spican voi päivittää vain Samsung PC Studio -ohjelmalla, joka toimii vain Windows 2000-, Windows XP-, ja Windows Vista -käyttöjärjestelmissä. == Puutteet == Puhelin kykenee tallentamaan videokuvaa vain 15 kuvaa sekunnissa 352x288-resoluutiolla, minkä lisäksi videokuvan laatu on huono. Merkittäväksi ongelmaksi on mainittu myös kosketusnäytön hitaus ja sen tuntuman puute. Puhelimen prosessori ei myöskään tue ARMv7-käskykantaa, minkä vuoksi sillä ei voi käyttää Adobe Flash Playeria ja Mozilla Firefoxia. == Lähteet == * === Viitteet === == Aiheesta muualla == *Samsungin virallinen sivusto - i5700 I5700 Luokka:Android-pohjaiset laitteet Luokka:Wi-Fi-laitteet Luokka:Vuoden 2009 matkapuhelimet Luokka:Kosketusnäytölliset älypuhelimet
The Midnight Beast

The Midnight Beast on brittiläinen kolmesta laulajasta koostuva poikabändi. Yhtyeen parodiaversio Keshan kappaleesta "Tik Tok" oli Australian singlelistalla 11 viikkoa nousten korkeimmillaan neljänneksi.http://australian- charts.com/showitem.asp?interpret=The+Midnight+Beast&titel;=TiK+ToK+%28Parody%29&cat;=s == Studioalbumit == * The Midnight Beast (2012) * Shtick Heads (2014) * The Album Nobody Asked For. (2018) == Lähteet == Luokka:Brittiläiset yhtyeet
Jirō Horikoshi

Jirō Horikoshi (22. kesäkuuta 1903 Fujioka, Gunman prefektuuri – 11. tammikuuta 1982 Tokio) oli japanilainen lentokonesuunnittelija, joka osallistui useiden Japanin toisessa maailmansodassa käyttämien lentokoneiden suunnitteluun, kuten Mitsubishi A5M "Claude" ja Mitsubishi A6M Reisen -hävittäjien. Horikoshi syntyi Fujiokassa. Hänen uransa alkoi 1927 Mitsubishin polttomoottoritehtaalla, josta kehittyi myöhemmin Mitsubishi Heavy Industries. Nagoyan lentokonetehtaalla hän suunnittelu Mitsubishi A5M -koneen vuonna 1937. Hän tiimeineen suunnitteli tämän jälkeen Japanin laivostolle Prototyyppi 12 -koneen, joka valmistui kesäkuussa 1940. Koska Japanissa kyseinen vuosi oli 2600, kone sai nimen "00", Rei-sen. Horikoshi osallistui mm. Mitsubishi J2M Raiden- ja Mitsubishi A7M Reppu -koneen suunnitteluun. Hänen muistelmansa julkaistiin Japanissa vuonna 1970. ==Katso myös== * Tuuli nousee ==Kirjallisuutta== * Horikoshi, Jirō: Eagles of Mitsubishi: The Story of the Zero Fighter. Seattle: Washington University Press. ISBN 0-295-95826-X Luokka:Japanilaiset lentokonesuunnittelijat Luokka:Vuonna 1903 syntyneet Luokka:Vuonna 1982 kuolleet
Luettelo vaarantuneista maailmanperintökohteista

Tämä on luettelo vaarantuneista UNESCOn maailmanperintöluettelon kohteista. Kohde Valtio Merkitty vaarantuneeksi Bamiyan laakson kulttuuriympäristö ja arkeologiset jäännökset 2003 Jamin minareetti ja arkeologiset jäännökset 2002 Potosí 2014 Abu Mena 2001 Mount Nimban luonnonsuojelualue ja 1992 Río Plátanon biosfäärialue 2011 Sumatran trooppinen sademetsä 2011 Assur 2003 Hatra 2015 Samarra 2007 Jerusalemin vanhakaupunki ja sen muurit 1982 Wienin historiallinen keskusta 2017 Saban kuningaskunnan muinaisjäännökset Maribissa 2023 Sanaan vanha kaupunki 2015 Shibāmin vanha linnoitettu kaupunki 2015 Zabidin historiallinen kaupunki 2000 Turkanajärven kansallispuistot 2018 Manovo-Gounda St. Floris’n kansallispuisto 1997 Garamban kansallispuisto 1996 Kahuzi-Biegan kansallispuisto 1997 Okapin eläintensuojelualue 1997 Virungan kansallispuisto 1994 Rashid Karamin kansainvälinen messualue 2023 Ghadamésin vanha kaupunki 2016 Kyrenen arkeologinen alue 2016 Leptis Magnan arkeologinen alue 2016 Sabrathan arkeologinen alue 2016 Tadrart Acacusin kalliotaidealue 2016 Atsinananan sademetsät 2010 Askian hauta 2012 Djennén vanhat kaupungit 2016 Kalifornianlahden saaret ja suojelualueet 2019 Nan Madol 2016 Aïrin ja Ténérén luonnonsuojelualue 1992 Battirin kulttuurimaisema rowspan="2" 2014 Hebron 2017 Portobelo ja Fort San Lorenzo 2012 Chan Chanin arkeologinen alue 1986 Roșia Montanăn kulttuurimaisema 2021 Itäinen Rennell 2013 Niokolo-Koban kansallispuisto 2007 Kosovon keskiaikaiset monumentit 2006 Aleppon muinainen kaupunki 2013 Bosran muinainen kaupunki 2013 Krak des Chevaliers ja Qal’at Salah El-Din 2013 Damaskoksen muinainen kaupunki 2013 Palmyra 2013 Pohjois- Syyrian muinaiset kylät 2013 Selousin riistansuojelualue 2014 Lvivin vanhakaupunki 2023 Odessan historiallinen keskusta 2023 Sofian tuomiokirkko ja Kiovan luolaluostari Kiovassa 2023 Šahrisabzin historiallinen keskusta 2016 Santa Ana de Coro ja sen satama 2005 Evergladesin kansallispuisto 2010 == Lähteet == * * Luokka:Luettelot maantieteestä
Suuri sydän

__NOTOC__ Suuri sydän on Laura Närhen 18. elokuuta 2010 julkaistu ensimmäinen soololevy. Albumin on tuottanut Tehosekoitin-yhtyeestä tuttu Matti Mikkola. Sanoituksista vastaa pääosin Närhi itse, mutta avustamassa ovat olleet mm. Liisa Akimof (Jää mun luo), Anna-Leena Härkönen (Tämä on totta) ja Chisu (Suuri sydän). Albumin ensimmäinen single Jää mun luo julkaistiin 22. helmikuuta 2010. Kappale ei noussut single- ja latauslistoille, mutta oli kuitenkin toukokuun lopulla Suomen radioiden 12. soitetuin kappale. Toinen single Tämä on totta julkaistiin 19. heinäkuuta 2010, ja se nousi parhaimmillaan singlelistan sijalle 2 ja oli radioiden soitetuin kappale. Myös albumin kolmas single Mä annan sut pois oli suuri hitti ollen parhaimmillaan singlelistan toisella sijalle ja radioiden toiseksi soitetuin kappale. Albumi debytoi Suomen virallisen listan kolmannella sijalla, ja pysyi listalla yhteensä 44 viikkoa. Albumi ylitti marraskuussa 2010 kultalevyrajan ja maaliskuussa 2011 platinalevyn rajan. Levyä on myyty tähän mennessä yli 30 000 kappaletta. Levyn singlet Tämä on totta (6 410 kpl) ja Mä annan sut pois (7 261 kpl) ovat myyneet kultalevyyn oikeuttavan määrän. ==Kappaleet== # # # # # # # # # # ==Singlet== Vuosi Single Singlelista Latauslista Radiolista 2010 Jää mun luo – – #12 2010 Tämä on totta #2 #2 #1 2010 Mä annan sut pois #2 #2 #2 2011 Kaksi irrallaan – – – == Arviot == * Soundi: Laura Närhi: Suuri sydän Viitattu 19.12.2022. ==Lähteet== Luokka:Vuoden 2010 esikoisalbumit Luokka:Laura Närhen albumit Luokka:Matti Mikkolan tuottamat albumit
Horace Grant

Horace Junior Grant (s. 4. heinäkuuta 1965 Augusta, Georgia) on yhdysvaltalainen uransa lopettanut koripalloilija. Isona laitahyökkääjänä pelannut Grant voitti urallaan neljä NBA-mestaruutta ja tuli valituksi kerran NBA:n tähdistöotteluun. Hän edusti 17 kautta kestäneellä urallaan Chicago Bullsia, Orlando Magicia, Seattle SuperSonicsia ja Los Angeles Lakersia. Myös hänen kaksoisveljensä Harvey pelasi NBA:ssa. == Ura == Ennen ammattilaisuraansa Grant pelasi Clemsonin yliopiston joukkueessa. Chicago Bulls varasi hänet vuoden 1987 NBA:n varaustilaisuuden ensimmäisen kierroksen kymmenennellä vuorolla. Samaisessa tilaisuudessa Seattle SuperSonics varasi Scottie Pippenin mutta kauppasi hänet Chicago Bullsiin. Kaudesta 1988–1989 Grant kuului Bullsin avausmiehistöön, kun Charles Oakley kaupattiin New York Knicksiin. Grant muodosti 1990-luvun alussa NBA:n parhaan kolmikon yhdessä Michael Jordanin ja Pippenin kanssa, kun Bulls voitti NBA-mestaruuden kolmesti peräkkäin vuosina 1991–1993. Grant jätti Bullsin vapaana pelaajana kauden 1993–1994 jälkeen ja siirtyi syyskuussa 1994 Orlando Magiciin. Tuolloin joukkueessa pelasivat myös Shaquille O’Neal ja Penny Hardaway, joiden kanssa Grant vei uuden seuransa Magicin NBA:n loppuotteluun vuonna 1995. Joukkue kuitenkin hävisi Houston Rocketsille otteluvoitoin 4-0. Grant vietti Magicissä vielä neljä kautta, kunnes hänet kaupattiin Seattle SuperSonicsiin kesäkuussa 1999. Grant ehti viettää seurassa vain yhden kauden, kunnes hänet kaupattiin Los Angeles Lakersiin syyskuussa 2000. Grant palasi Shaquille O’Nealin kanssa samaan joukkueeseen sitten Magic-vuosien ja auttoi joukkuetta yhdessä Kobe Bryantin kanssa saavuttamaan NBA-mestaruuden, kun Lakers kaatoi loppuottelussa Philadelphia 76ersin voitoin 4-1. Mestaruuskauden jälkeen Grant päätti palata vanhaan seuraansa Orlando Magiciin heinäkuussa 2001. Hän kärsi polvivammasta toisella kaudella ja joutui viettämään loppukauden katsomossa silloisen valmentajan Doc Riversin päätöksellä.Rivers says 'cancer' had to be cut from team espn 11.12.2001 Viitattu 4.8.2010 Grant ilmoitti sittemmin lopettavansa uransa kauden 2002–2003 alussa mutta allekirjoitti vapaana pelaajana vuoden mittaisen sopimuksen Lakersin kanssa. Tuolloin hän toimi Karl Malonen varapelaajana, kun Lakers eteni NBA:n loppuotteluihin saakka. Joukkue kuitenkin hävisi Detroit Pistonsille otteluvoitoin 4-1. Grant päätti myös uransa kyseiseen kauteen. == Lähteet == * Horace Grant NBA === Viitteet === Luokka:Yhdysvaltalaiset koripalloilijat Luokka:Afroamerikkalaiset Luokka:Vuonna 1965 syntyneet Luokka:Elävät henkilöt
Antero Paljakka

Teemu Antero Paljakka (s. 1. elokuuta 1969 Sippola) on suomalainen kuulantyöntäjä. Hän edusti huippu-uransa aikaan Myllykosken Kilpa-Veikkoja. Paljakka työnsi kuulaa pisimmillään 19,84 metriä, mikä tapahtui Töysässä 17. kesäkuuta 1993. Paljakka edusti Suomea neljissä arvokilpailuissa ja useissa maaotteluissa. Barcelonan kesäolympialaisissa 1992 Paljakka työnsi 18,42 metriä ollen 20:s. Stuttgartin MM-kilpailuissa 1993 Paljakka jäi karsintaan ollen 14:s tuloksella 19,31. Ulkoratojen EM-kilpailuihin hän osallistui kerran, Helsingissä 1994, jolloin hän oli 22:s tuloksella 18,00. Genovan sisäratojen EM-kisoissa 1992 Paljakka selviytyi ainoan kerran arvokisaurallaan loppukilpailuun: lopputuloksissa hän oli 11:s 18,23 metriä kantaneella työnnöllään. Kalevan kisoissa Paljakka voitti kerran Suomen mestaruuden ja sijoittui kahdesti pronssille. Sisäratojen SM-kilpailuissa hän voitti mestaruuden kerran ja kahdesti hopeaa ja kahdesti pronssia. ==Saavutukset== *20:s Barcelonan kesäolympialaisissa 1992 *14:s Stuttgartin MM-kilpailuissa 1993 *22:s Helsingin EM-kilpailuissa 1994 *11:s Genovan sisäratojen EM- kilpailuissa 1992 *7:s Sheffieldin kesäuniversiadeissa 1991 *Kalevan kisat **Kultaa 1992 **Pronssia 1991 ja 1993 *Sisäratojen SM-kilpailut **kultaa 1993 **hopeaa 1991 ja 1992 **pronssia 1990 ja 1994 ==Lähteet== * * Luokka:Suomalaiset kuulantyöntäjät Luokka:Vuonna 1969 syntyneet Luokka:Elävät henkilöt
Skandinaviankoira

Skandinaviankoira on rekikoiraksi tarkoitettu koiratyyppi, joka alaskanhuskyn tapaan on pikemminkin suunnitelmallisesti ja tiettyä käyttötarkoitusta varten jalostettu roturisteytys kuin vakiintunut koirarotu. Tämän vuoksi koiran ominaisuudet vaihtelevat melkoisesti, vaikka sillä onkin selkeä käyttötarkoitus. Risteytykseen on käytetty alaskanhuskyä ja pointtereita. ==Ulkonäkö== Koska skandinaviankoiran jalostus on painottunut sen käyttötarkoitukseen ja suosituskykyyn, sen ulkonäkö vaihtelee. Ensimmäisen sukupolven risteytyksinä syntyneillä skandinaviankoirilla on usein puolipystyt korvat ja musta väritys pienin valkoisin aluein tai yksivärinen karvapeite laikuin tai täplin. Myös joitain täysin täplikkäitä koiria esiintyy. Pointteriosuuden pienentyessä koira alkaa muistuttaa enemmän alaskanhuskyä. Keskimääräinen paino on 18–24 kg.Egil Ellisin haastattelu ==Alkuperä== Skandinaviankoira on alaskanhuskystä ja pointterista polveutuva risteytyspopulaatio, jota jalostetaan mahdollisimman nopeaksi rekikoirakilpailuja silmällä pitäen. Se esiintyi ensi kertaa kilpailuissa Skandinavian alueella. Siinä yhdistyvät siperianhuskyn vuosisatojen ajan hiottu kyky reen vetoon sekä pointterin innokkuus ja atleettisuus. Kahden rodun joiden taustalla on täysin toisistaan eroavat geenipoolit risteyttämisen syynä on yleensä heteroosi, mutta se voi myös jatkua risteyttamällä ensimmäisen polven risteytys takaisin toiseen kantarotuun jotta tietyt puhdasrotuisen kannan ominaispiirteet vahvistuisivat.Karjan risteyttäminen Skandinaviankoiran ensimmäisen polven risteytyskannalla (50 % pointteria, 50 % alaskanhuskyä) on lyhyt karvapeite, joka soveltuu lähinnä sprinttikilpailuihin joihin ei sisälly lepäämistä tai nukkumista reitin aikana. Kun ensimmäinen risteytyssukupolvi risteytetään takaisin alaskanhuskyyn, jälkeläisillä saattaa olla jo tiheämpi karvapeite, joka sopii paremmin pidemmän matkan rekikilpailuihin. Alaskanhuskyä on jalostettu tarkasti Kilpailuihin käytettävät rekikoirat suorituskykyä silmällä pitäen siitä lähtien kun Alaskan rekikoirakilpailut aloitettiin. Lyhytkarvaisen saksanseisojan ja pointterin geenipooli on rajoitettu, sillä ne ovat virallisesti hyväksyttyjä rotuja. Tästä huolimatta myös niitä jalostettiin suorituskykyisyyden perusteella: Skandinaavisia pointtereita, joista ensimmäiset skandinaviankoirat myöhemmin syntyivät, käytettiin alun perin sekä rekikilpailuihin että metsästykseen. ==Katso myös== * Alaskanhusky * Lyhytkarvainen saksanseisoja * Pointteri ==Lähteet== ==Aiheesta muualla== *Uusia rekikoiraristeytyksiä Luokka:Rekikoirat Luokka:Risteytyskoirat Luokka:Norjalaiset koirarodut
Halimajärvi

Halimajärvi on Pirkanmaalla Kangasalla Aseman ja Rikun osa-alueilla sijaitseva järvi. == Maantietoa == Järven pinta-ala on 9,4 hehtaaria. Se on L-kirjaimen muotoinen siten, että toinen järvenosa on 950 metriä pitkä ja jäljellä oleva järvenosa on lähes 900 metriä pitkä sillä erotuksella, että Tampere–Haapamäki-rautatie katkaisee järven ylityskohdassaan. Järvi on leveimmältä kohdaltaan lähes 150 metriä leveä. Se on muodostunut kalliomurroksiin, jotka ovat kohtisuorassa toisiinsa nähden. Järven lounaaseen työntyvä osa on rantoja myöten asuttu, mutta sen kohtisuora osa on kokonaan autio. Siinä ei ole kartan mukaan saaria. Järven rantaviivan pituus on neljä kilometriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueeseen (35.73), jonka Vesijärven lähialueeseen (35.731) järvi kuuluu. Järven vedenpinnan korkeus on 114,1 metriä mpy. Järveen laskee metsä- ja suo-ojia. Lounaispäähän laskeva oja on peräisin Lamminrahkalta, keskiosaan laskeva oja lähtee Katajajärveltä, järven kulmaukseen laskeva oja lähtee Porrasjärveltä, mutta siihen yhtyy Vähä Halimajärven laskuoja. Järven oma laskuoja Saappaanpohjanoja lähtee järven itäpäästä ja siihen yhtyy Halimaan Lintuvuorelta tuleva metsäoja, joka laskee Ruutanassa Vesijärven Saappaanpohja-nimiseen lahteen. == Vedenlaatu == Syksyllä 2010 Kallion teollisuusalue päästi happamoitunutta vettä järveen, jolloin järven pH-arvo laski merkittävästi. Kalkitus palautti pH-arvon takaisin normaaliksi keväällä 2011. Järven vedenlaatua kuormittaa ympäristön taaja asutus. Valtaosa järven valuma-alueesta on suota ja metsää, mikä näkyy veden ruskeana värinä ja suurena humuspitoisuutena. == Historiaa == Kalmbergin kartastossa vuosilta 1855–1856 järven nimi kirjoitetaan ”Iso Halimajärvi”. Kartassa Katajajärvi kirjoitettiin ”Katajärvi” ja Porrasjärvi ”Parasjärvi”. Järvi oli tuolloin autio ja lähin veljelymaa sijaitsi nykyisessä Juuselassa. == Lähteet == Luokka:Kangasalan järvet Luokka:Vesijärven lähialue (Pirkanmaa) Luokka:Asema (Kangasala) Luokka:Riku
Tommi Torkkeli

Tommi Torkkeli (s. 19. heinäkuuta 1976 Rauma) on entinen suomalainen jalkapalloilija. Hänen pelipaikkansa oli laitalinkki.http://www.playerhistory.com/player/6389/ Torkkeli aloitti jalkapallon pelaamisen Rauman Pallo-Iiroissa. Hänet valittiin Satakunnan vuoden poikajunioriksi vuonna 1994.http://www.splsatakunta.fi/hist2.htm#Satakunnan_Poikajuniorit Suurimman osan urastaan hän edusti Valkeakosken Hakaa, jossa hän pelasi vuosina 1998–2005 189 Veikkausliiga-ottelua ja teki niissä 18 maalia. Ensiesiintymisensä pääsarjatasolla Torkkeli teki 2. toukokuuta 1998 ottelussa Finnairin Palloilijoita vastaan ja ensimmäisen liigamaalinsa 26. syyskuuta samana vuonna Pallokerho-35:ttä vastaan.http://www.veikkausliiga.hs.prewise.com/ennatykset_index.htm Suomen mestaruuden hän voitti neljä kertaa – kausina 1998, 1999, 2000 ja 2004. Suomen Cupia hän oli voittamassa vuosina 1997 ja 2002. Hakan jälkeen Torkkeli edusti Kolmosessa pelaavaa niin ikään valkeakoskelaista Pallo- Seppoja.http://www.tampere.palloliitto.fi/forms/bin/kolmosen_maalintekijat07.htm == Saavutukset == * Suomen mestaruus: 1998, 1999, 2000 ja 2004 * Suomen Cupin voitto: 1997, 2002 * Satakunnan vuoden poikajuniori: 1994 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1976 syntyneet Luokka:Elävät henkilöt
International Committee on Intellectual Cooperation

International Committee on Intellectual Cooperation oli Kansainliiton organisaatio, jonka tavoitteena oli rakentaa opettajien, taiteilijoiden, tieteilijöiden ja muiden intellektuellien kansainvälisiä suhteita. Komitea perustettiin alkujaan vuonna 1922, ja sen puheenjohtaja oli ranskalainen filosofi Henri Bergson. Komiteaan kuului 12 arvostettua henkilöä. Bergsonin lisäksi siinä olivat mukana muun muassa Albert Einstein, Marie Curie, Béla Bartók, Thomas Mann ja Paul Valéry. Komitea (ICIC) ei onnistunut saamaan rahoitusta, jotta se olisi pystynyt pitämään toimistonsa Genevessä. Ranskan valtio lupasi avustaa sitä perustamaan toimeenpanevan elimen: International Institute of Intellectual Cooperationin (IIIC). Instituutti avattiin virallisesti 16. tammikuuta 1926. Sen alaisuudessa toimi 45 kansallista komissiota, joilla oli omat delegaatit instituutissa. IIIC, kansalliset komiteat ja delegaatiot perustivat kansainvälisen järjestön älymystön yhteistyölle. Sen rakenne hyväksyttiin joulukuussa 1938 Pariisissa järjestetyssä konferenssissa. Sopimus astui käytäntöön keskellä toista maailmansotaa, kun kahdeksas jäsenvaltio hyväksyi sopimuksen tammikuussa 1940. IIIC oli suljettuna 1940–1944. Sodan jälkeen se avattiin uudelleen helmikuussa 1945, ja se toimi vuoden 1946 loppuun, jolloin Unesco korvasi sen. == Lähteet == Luokka:Kansainliitto Luokka:Komiteat Luokka:Kulttuurijärjestöt Luokka:Tiedejärjestöt
Posion vaakuna

Posion vaakuna on Posion kunnan tunnus. Vaakunan aihe viittaa menneiden aikojen lappalaisasutukseen. Vaakunan selitys on ”mustassa kentässä kolme hopeista kotaa ryhmitettyinä 2 : 1, oviaukot punaiset.” Vaakunan on suunnitellut Gustaf von Numers, ja Posion kunnanvaltuusto hyväksyi sen kokouksessaan 20. tammikuuta 1958. Sisäasiainministeriö vahvisti vaakunan käyttöön 12. toukokuuta samana vuonna. == Lähteet == * * Posio Luokka:Gustaf von Numersin suunnittelemat kunnanvaakunat Vaakuna
Sulimovinkoira

Sulimovinkoira () eli Sakaalikoira () tai Shalaika () on venäläinen koirarotu. Sillä ei ole FCI:n hyväksyntää, mutta se on tunnustettu roduksi Venäjän Kennelfederaatiossa (RKF). == Ulkonäkö == Silmät ovat keskikokoiset, mantelinmuotoiset ja vinoasentoiset; sävyiltään vaaleanruskeasta tummanruskeaan; tummempi väritys on toivottava. Korvat ovat melko pienet, pystyt, lähes tulkoon tasakylkisen kolmion muotoiset ja korkealle asettuneet. Värivaihtoehtoja on monia; yleisimmät ovat harmaa ja punainen (fawn, soopeli, syvänpunainen), joko maskin kanssa tai ilman; myös black&tan;, ruskea ja laikukas hyväksytään. Kaikissa väreissä hyväksytään myös valkoiset merkit. Säkäkorkeus vaihtelee 38-42 cm välillä; 3 cm vaihtelu suuntaan tai toiseen hyväksytään. Paino on noin 7-15 kg. ==Alkuperä== Sulimovinkoiran jalostusohjelman aloitti vuonna 1975 Klim Sulimov, ja se käsitti risteytyksiä kesykoiran ja kultasakaalin välillä. Rodut, joita projektissa käytettiin olivat nenetsinlaika ja sileäkarvainen kettuterrieri. Nykyisessä rodussa on noin neljäsosa sakaalin perimää.Шакало-Псовая Собака – Шалайка. Russian Kennel Federation, 2018. Haettu 4.3.2024. Sulimov esitteli rodun Aeroflot'n turvallisuusosastolle. Rodun pääasiallinen käyttötarkoitus on ollut edistää lentokentän turvallisuutta pommikoirana. Sulimov sanoo: "Koirissa yhdistyvät arktisten, -70 C:ssä työskentelemään kykenevien poropaimenkoirien ja +40 C:n helteissä elävien sakaalien ominaisuudet. Ne sopeutuvat täydellisesti maahamme.""Russian airline's top dogs fight terror", BBC News, 13. joulukuuta 2002 Rotua alettiin käyttää pommien etsintään vasta vuonna 2002. Nykyisin Aeroflot'lla on käytössään 25 sulimovinkoiraa Šeremetjevon lentokentällä Moskovassa. Tulevaisuudessa rotu saatetaan hyväksyä viralliseksi työkoiraroduksi. === Etymologia === Rodun toinen nimi Шала́йка ("shalaika") juontaa juurensa sanoista shakaali ja laika. == Lähteet == Luokka:Pystykorvat Luokka:FCI:n ulkopuoliset rodut Luokka:Risteymät Luokka:Venäläiset koirarodut
Black Sabbath (kappale)

Black Sabbath on brittiläisen Black Sabbath -yhtyeen kappale sen esikoisalbumilta Black Sabbath (1970). Se toimii albumin avausraitana ja on merkitty yhtyeen yhdessä tekemäksi. Yhtye nimettiin kappaleen mukaan. Yhtye toimi nimellä Earth, mutta tajuttuaan erään toisen yhtyeen olevan samanniminen, se ryhtyi käyttämään nimeä Black Sabbath. Kappaleen nimi tuli vuonna 1964 julkaistusta samannimisestä elokuvasta. Kappaleen nimi antoi yhtyeen jäsenille saatananpalvojien leiman, vaikka kappale on todellisuudessa saatananpalvonnan vastainen. Yhtyeen basisti Geezer Butler on kertonut, että kappale kertoo osittain hänen omista kokemuksistaan. Hän oli eräänä iltapäivänä lainannut laulusolisti Ozzy Osbournelta 1500-luvun kirjan mustasta magiasta. Seuraavana yönä Butler oli herännyt siihen, kun musta hahmo tuijotti häntä sängyn reunalla, kunnes haihtui ilmaan. Butler kertoi kokemansa Osbournelle, jonka mieleen tapahtunut vahvasti jäi. Kun yhtye ryhtyi soittamaan kappaletta, Osbourne lauloi kappaleen sanat spontaanisti. ”Black Sabbath” alkaa ukkosmyrskyn sekä kirkonkellon äänellä. Kappaleen riffi perustuu tritonukseen, ”diabolus in musicaan”, joka oli keskiajalla kielletty, koska sitä pidettiin ”paholaisen intervallina”. Riffi jatkuu läpi kappaleen lukuun ottamatta sen erillistä loppuosaa. Cover-version kappaleesta ovat tehneet muun muassa Type O Negative- ja Iced Earth -yhtyeet. ==Lähteet== ==Aiheesta muualla== * Black Sabbath - "Black Sabbath" YouTubessa Luokka:Black Sabbathin kappaleet Luokka:Vuoden 1970 kappaleet
NBA Jam T.E.

NBA Jam T.E., tunnetaan myös nimellä NBA Jam Tournament Edition on Midwayn kehittämä ja Acclaimin tuottama videopeli vuodelta 1994. == Pelattavuus == Tournament Edition peli jatkoi edeltäjänsä NBA Jam tapaan kaksi vastaan kaksi koripallopeliä, jossa oli lisenssoidut joukkueet ja pelaajat. Pelin pääpiirre oli edelleen sama, jossa pelaajat kykenevät donkkaamaan näyttävästi hyppäämällä tavallista korkeammalle uhmaamalla fysiikan lakeja. Pelissä ei ole rikesääntöjä, joka tarkoitti sitä että pelaaja sai vapaasti rikkoa vastustajaansa saadakseen pallon pois. Lisäksi edellisen osan "on fire" (tulessa) ominaisuutta muutettiin hieman. Mikäli yksi pelaaja onnistui tekemään kolme koria peräkkäin, sen heittotarkkuus parani normaalia tarkemmin siihen asti kunnes vastustaja tekisi korin. Lisäksi ominaisuus loppui mikäli pelaaja onnistuisi tekemään neljä koria peräkkäin. Lisäominaisuutena Tournament Edition toi mukanaan yhden varapelaajan, jonka sai vaihdettua puoliajalla kentälle haluamansa pelaajan tilalle. Lisäksi pelaajien tilastoihin oli merkitty "injury", jonka vaikutus koski pelaajien taitotason heikkenemistä mitä suurempi luku olisi. Pelissä oli myös mukana piilotettuja joukkueita ja pelaajia. Lisäksi pelaajien taitotilastoja laajennettiin neljästä kahdeksaan, joista uusia olivat syöttäminen, voima, riistäminen, blokkaaminen ja ote. Peliin sai vaihdettua valikosta erikoisominaisuutena mahdollisuuden tehdä muun muassa tavallista enemmän pisteitä kun hyökkäysalueelle ilmestyy "hot spot" tähti, josta heittämällä korin saisi normaalin kahden tai kolmen pisteen sijaan, neljästä yhdeksään pistettä riippuen mikä numero kulloinkin ilmestyy. Kentälle voi ilmestyä myös kirjain kuvakkeita joita keräämällä saa hetkeksi erikoisominaisuuden riippuen myös kuvan kirjaimesta. Mahdollisuus on saada muun muassa tarkempi kolmen pisteen heitto, pommi joka kaataa kaikki kentän pelaajat ja hienompia donkkeja.NBA Jam Tournament Edition MobyGames Viitattu 1.8.2010 == Lähteet == Luokka:NBA Jam Luokka:Vuoden 1994 videopelit Luokka:Kolikkopelit Luokka:DOS-pelit Luokka:Game Boy -pelit Luokka:Super Nintendo Entertainment System -pelit Luokka:Sega Saturn -pelit Luokka:PlayStation-pelit
CD La Muela

Club Deportivo La Muela on jalkapalloseura, joka tulee La Muelan kaupungista Espanjata. Joukkue on perustettu vuonna 2005 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 1 500-paikkainen Ciudad Deportiva. Joukkue nousi ensimmäistä kertaa historiassaan maan alimmalle kansalliselle sarjatasolle Tercera Divisióniin kaudeksi 2008–2009. Pelattuaan kaksi kautta Tercerassa se nousi jälleen sarjaporrasta ylemmäksi Segunda División B:hen. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Zaragozan maakunta
Kunminginsusikoira

Kunminginsusikoira (kiinaksi 昆明狼狗; Kunming Langgou) on kiinalainen koirarotu. ==Ulkonäkö== Kunminginsusikoira muistuttaa saksanpaimenkoiraa, mutta on lyhytkarvaisempi ja selästä korkeampi. Häntä on koiran ollessa innostunut usein korkealle kiertynyt. Perusväritys vaihtelee vaaleasta oljenkeltaisesta syvään ruosteenruskeaan, minkä lisäksi koiralla tulee olla musta kuono ja satula. Säkäkorkeus on 64–68 cm ja paino 30–38 kg. ==Alkuperä== Rotu luotiin 1950-luvun alkupuolella jotta Yunnaniin saataisiin tarvittavia sotakoiria. 10 koiraa tuotiin Kunmingiin armeijan K9-koulutusohjelmasta Pekingistä vuonna 1953. Lähteistä ei käy ilmi, minkä rotuisia kyseiset koirat olivat. Nämä 10 koiraa olivat riittämättömiä välittömään avuntarpeeseen, joten lisäksi haalittiin kokoon 50 sopivaa kotikoiraa Kunmingistä ja 40 samankaltaista koiraa Guiyangin kaupungista Guizhoun provinssista. Koulutuksen jälkeen näistä 90 'siviilikoirasta' valittiin 20 parasta. 10 Pekingin 'susikoiraa', nämä 20 'siviilikoiraa' ja lisäksi 10 Saksasta tuotua paimenkoiraa muodostivat perustan, josta kunminginsusikoira jalostettiin. Kiinan julkinen turvallisuusvirasto tunnusti sen viralliseksi roduksi vuonna 1988. Kiinan armeija ja poliisi käyttävät rotua työkoirana, mutta myös siviilit pitävät sitä vahti- ja vartiokoirana. ==Katso myös== *Italiansusikoira *Saksanpaimenkoira Luokka:Kiinalaiset koirarodut Luokka:FCI:n ulkopuoliset rodut Luokka:Koirasudet
Orihuela CF

Orihuela Club de Fútbol on jalkapalloseura, joka tulee Orihuelan kaupungista Espanjasta. Joukkue on perustettu vuonna 1993 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 5 000-paikkainen Estadio Municipal Los Arcos. Joukkue nousi alimmalle kansalliselle sarjatasolle Tercera Divisióniin ensimmäistä kertaa kaudeksi 1997–1998. Viisi kautta myöhemmin se nousi Segunda División B:hen, mutta pelasi siellä vain yhden kauden ajan. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Alicanten maakunta
Xiasinkoira

Xiasinkoira (), myös bai long quan, on kiinalainen koirarotu. ==Ulkonäkö== Xiasinkoiralla on hoikka, lihaksikas runko, pehmeät käpälät ja voimakkaat raajat – kaikki ominaisuuksia, jotka auttavat sitä seuraamaan nopeaa ja ketterää riistaa. Pää on kookas, korvat suipot, silmät pienet ja suu leveä. Nahka näyttää punertavalta kirsun, suun ja korvien ympärillä. Rungon pituuden suhde korkeuteen on 1:1. Karvapeite on lyhyt ja valkoinen. Paino vaihtelee 10–30 kg:n välillä ja säkäkorkeus 43–51 cm:n välillä. ==Luonne ja käyttäytyminen== Xiasinkoiralla on tarkka hajuaisti, minkä lisäksi se on uskomattoman nopea ja sisukas. Vaikka se ei anna armoa riistalle tai vihollisille, se on omistajalleen erittäin uskollinen ja rakastava. Se on sopeutuvainen ja helppo kouluttaa. ==Alkuperä== Xiasinkoira on kotoisin Guizhoun provinssista. Koska se on pääasiassa jalostettu Xiasin kylässä Majiangin kaupungissa, sen virallinen nimi on xiasi quan, vaikka miao-ryhmän jäsenet kutsuvat sitä nimellä bai long quan. Rotu jalostettiin metsästyskoiraksi, ja sillä onkin tiettyjä erikoislaatuisia piirteitä jotka tekevät siitä ihanteellisen tähän työhön. Luokka:Kiinalaiset koirarodut Luokka:FCI:n ulkopuoliset rodut Luokka:Alkukantaiset koirat Luokka:Metsästyskoirat
Hilla Limann

Hilla Limann (12. joulukuuta 1934 – 23. tammikuuta 1998) oli ghanalainen poliitikko ja diplomaatti, joka toimi maansa presidenttinä vuosina 1979–1981. Hän opiskeli Lontoossa ja Pariisissa, ja aloitti uransa valtionhallinnossa Euroopan asioista vastaavana virkamiehenä ulkoministeriössä 1960-luvun lopussa. Hän edusti maataan Togossa ja Sveitsissä, kunnes palasi Ghanaan vuonna 1975. Kun sotilashallinto salli puolueiden toiminnan, Limann asettui ehdokkaaksi ja voitti vaalit hiukan yllättäjänä. Kaksi vuotta myöhemmin sotilaat kaappasivat vallan takaisin itselleen Jerry Rawlingsin johdolla.Dr Hilla Limann Ghana Web == Lähteet == Luokka:Ghanan presidentit Luokka:Ghanalaiset diplomaatit Luokka:Vuonna 1934 syntyneet Luokka:Vuonna 1998 kuolleet
Aito Iskelmä Harju & Pöntinen

Aito Iskelmä Harju & Pöntinen oli suomalainen televisiokanava, jolla soitettiin suomalaista iskelmämusiikkia. Ohjelmatuotantoa ei ollut, vaan kuvaruudussa näkyi kuvapankeista hankittuja kuvia. Kanavan näkyvyysalueella asui yli 90 prosenttia suomalaisista. Kanava tavoitti keskimäärin joka kuukausi 667 000 suomalaista ja viikossa 310 000 katsojaa. http://aitoradiot.fi/wp-content/uploads/2018/09/Aito- Iskelm%C3%A4-Harju-P%C3%B6ntinen.png Kanavan muodostivat aiemmin SBS Finlandin Iskelmä ja Kevyt Kanavan omistaman Etelä-Pohjanmaan Viestinnän Harju & Pöntinen. Molemmat olivat toimineet kuitenkin itsenäisinä kanavina. SBS Finland tuotti Iskelmän ohjelmaa klo 6.00–18.00 ja Etelä-Pohjanmaan Viestintä tuotti Harju & Pöntisen lähetykset klo 18.00–6.00, mutta kesä-heinäkuussa 2013 Harju & Pöntinen alkoi näkyä ympärivuorokautisesti ja kanavapaikalla aiemmin näkynyt SBS:n Iskelmä-radiokanava lopetti lähetykset digi-tv-verkossa. Syyskuussa 2016 kanavan nimeksi tuli Aito Iskelmä Harju & Pöntinen. Kanava kantaa Hannu Harjun ja Kai Pöntisen nimeä. Elokuussa 2019 Sanoma Media Finland ilmoitti ostavansa Kevyt Kanavan, minkä seurauksena myös Aito Iskelmä Harju & Pöntinen siirtyi osaksi Nelonen Mediaa 2. syyskuuta 2019. Kanavalla soitettiin Maamme-laulu joka päivä kello 0.00. Joulukuussa 2019 ilmoitettiin, ettei Sanoma Media Finland aio jatkaa kanavan toimintaa ja kanavan lähetykset päättyivät 27. joulukuuta 2019, teknisten ongelmien vuoksi kaksi päivää ilmoitettua etuajassa. Kanavan uudesta omistuksesta ja toiminnan jatkumisesta neuvoteltiin loppuvuodesta 2019. ==Lähteet== ==Aiheesta muualla== *Aito Iskelmä Harju & Pöntisen kotisivut Luokka:Suomalaiset televisiokanavat Luokka:Vuonna 2004 perustetut televisiokanavat Luokka:Nelonen Median radiokanavat Luokka:Vuonna 2019 lakkautetut televisiokanavat
Ksantosiinimonofosfaatti

Ksantosiinimonofosfaatti (C10H13N4O9P) on nukleotidi ja esiintyy eliöissä osana puriinien aineenvaihduntaa. Ksantosiinia muodostuu elimistössä, kun inosiinimonofosfaatista poistetaan vetyä inosiinimonofosfaattidehydrogenaasientsyymin katalysoimana entsyymi tarvitsee kofaktorikseen NAD+-molekyylin. Ksantosiinimonofosfaattiin liitetään glutamiinista aminoryhmä guanosiinimonofosfaattisyntaasin avulla, jolloin muodostuu guanosiinimonofosfaattia. Ksantosiinin määrittämistä korkean erotuskyvyn nestekromatografian avulla voidaan käyttää inosiinimonofosfaattidehydrogenaasin aktiivisuuden määrittämiseen. Tätä tietoa voidaan käyttää hyväksi määritettäessä sopivaa merkaptopuriinilääkitystä erityisesti lasten akuutin lymfaattisen leukemian hoitoon. == Lähteet == == Aiheesta muualla == *Kyoto Encyclopedia of Genes and Genomes (KEGG): Xanthosine 5'-phosphate Luokka:Nukleotidit
Emirates Cup

Emirates Cup on vuosittainen kaksi päivää kestävä jalkapalloturnaus, johon osallistuu neljä seurajoukkuetta. Turnauksen järjestää Englannin Valioliigan seura Arsenal. Arsenal on voittanut turnauksen neljä kertaa. ==Turnaukset== Järjestys Vuosi Voittaja Toinen Kolmas Neljäs Lähde 1 2007 Arsenal Paris Saint-Germain Valencia Inter Milan 2 2008 Hamburg Real Madrid Arsenal Juventus 3 2009 Arsenal Rangers Atlético Madrid Paris Saint-Germain 4 2010 Arsenal Lyon Celtic Milan 5 2011 New York Red Bulls Paris Saint-Germain Arsenal Boca Juniors 6 2013 Galatasaray Porto Arsenal Napoli 7 2014 Valencia Arsenal Monaco Benfica 8 2015 Arsenal Villarreal Wolfsburg Lyon 9 2017 ==Menestys joukkueittain== Seura Voitto Toinen sija Kolmas sija Neljäs sija Yhteensä Arsenal 4 1 3 8 Valencia 1 1 2 Hamburg 1 1 New York Red Bulls 1 1 Galatasaray 1 1 Paris Saint-Germain 2 1 3 Lyon 1 1 2 Real Madrid 1 1 Rangers 1 1 Porto 1 1 Villarreal 1 1 Atlético Madrid 1 1 Celtic 1 1 Monaco 1 1 Wolfsburg 1 1 Inter Milan 1 1 Juventus 1 1 Milan 1 1 Boca Juniors 1 1 Napoli 1 1 Benfica 1 1 == Lähteet == Luokka:Jalkapallon seurajoukkuekilpailut
Ga-Adangbet

Ga-adangbet on etninen ryhmä, joka elää etupäässä Ghanassa Accraa ympäröivillä tasangoilla. Länsiosien asukkaita kutsutaan nimellä gat itäosien adangbet. Molempien ryhmien kielet ovat kehittyneet samasta kantakielestä, mutta nykyisin niiden puhujat eivät suoraan ymmärrä toisiaan. Gan puhujia arvioitiin vuonna 2004 olevan noin 600 000, adangben puhujia vuonna 2006 vain 2200, joista suurin osa Togon puolella. Ryhmän alkuperästä on ristiriitaisia käsityksiä; heidän on sanottu tulleen nykyisille asuinsijoilleen joko Accran itäpuolelta tai Länsi-Afrikan rannikolta. Nykyisillä asuinsijoillaan he ovat ilmeisesti asuneet ainakin 1200-luvulta asti.The Ga-Adangbe Ghana Web Arkeologisten löytöjen valossa gat näyttävät olleen hirssinviljelijöitä, mutta nykyisin he asuvat vanhoissa kalastajakylissä. Ghanan pääkaupunki Accra on noussut ga-asutuksen keskelle, mutta perinteinen kulttuuri kylissä on silti säilynyt. Gaiden modernia perinnettä ovat erityiset ruumisarkut, jotka muotoillaan vainajan harrastusten ja mieltymysten mukaan. Arkku voi olla auton, urheilujalkineen tai vaikka lempijuomapullon muotoinen. Perinne on alkanut 1900-luvun loppupuolella. == Lähteet == == Aiheesta muualla == Luokka:Ghanan etniset ryhmät Luokka:Togon etniset ryhmät
Gat

Gat tarkoittaa seuraavia asioita: * Gat, etninen ryhmä Ghanassa * Gat (kaupunki), muinainen filistealainen kaupunki * Gat (Ghat), keidaskaupunki Libyassa * Azar Gat (s. 1959), israelilainen tutkija ja sotahistorioitsija * Grimstad Adressetidende, norjalainen paikallislehti
Kuuden tunnin kello

Kuuden tunnin kello on Thaimaassa käytössä oleva perinteinen tapa mitata aikaa. Virallisissa yhteyksissä myös Thaimaa käyttää kansainvälisesti laajimmalle levinnyttä 24 tunnin kelloa. Kuuden tunnin kellossa vuorokausi on jaettu neljään vaiheeseen, joista kukin kestää kuusi tuntia: * aamupäivän tunnit (klo 7.00–12.59) merkitään ...mong chao () * iltapäivän tunnit (klo 13.00–18.59) merkitään bai...mong (บ่าย...โมง) * iltayön tunnit (klo 19.00–0.59) merkitään ...thum (...ทุ่ม) * aamuyön tunnit (klo 1.00–6.59) merkitään ti... (ตี...) Nimitysten uskotaan juontavan juurensa ajan merkitsemiseen käytetyistä välineistä. Gongia käytettiin ajan ilmoittamiseen päiväsaikaan ja rumpua öisin. Ilmaisu mong on onomatopoeettinen ja muistuttaa gongin muodostamaa ääntä. Vastaavasti thum muistuttaa rummun lyömisestä aiheutuvaa ääntä. Ti on lyömistä tai iskemistä tarkoittava verbi. Sana chao tarkoittaa aamua ja bai iltapäivää. Luokka:Ajanlasku Luokka:Thaimaalainen kulttuuri
Ghanan linnoitukset ja linnat

Ghanan linnoitukset ja linnat ovat siirtomaa-aikaisia rakennuksia, joita on säilynyt Ghanan rannikolla. Ne on rakennettu vuosien 1482 ja 1786 välisenä aikana. Linnat toimivat aikoinaan lähinnä portugalilaisten perustamien kauppareittien solmukohtina. Unescon maailmanperintöluetteloon valittiin vuonna 1979 kolme linnaa, 15 kohtuullisessa kunnossa olevaa linnoitusta, neljä osittainraunioitunutta linnoitusta, kolme paikkaa joissa on näkyviä rakenteita ja kaksi paikkaa joissa on jälkiä aikaisemmasta linnoituksesta. Linnoja ja linnoituksia rakensivat ja asuivat eri aikoina kauppiaat Portugalista, Espanjasta, Tanskasta, Ruotsista, Hollannista, Saksasta ja Britanniasta. Rakennusvaiheessa linnoilla suojattiin euroopalaisten aluella käymää kultakauppaa. Myöhemmin linnoituksilla oli merkittävä rooli kehittyvässä orjakaupassa ja siten Amerikan historiassa, ja myöhemmin 1800-luvulla tämän kaupan tukahduttamisessa. Linnoituksille oli tyypillistä suuren neliön tai suorakulmion muoto. Sen ulkoreunalla oli neljässä kulmassa torni, sisäosat koostuivat kaksi- tai kolmikerroksisista rakennuksista sekä muurista ja sisäpihasta. Monia linnoja on muutettu niitä hallinneiden eurooppalaisten vaihttuessa, ja joistakin on jäljellä enää rauniot. Maailmanperintökohteeseen kuuluvat muun muassa: Nimi Sijainti Kuva Elminan linna Elmina Cape Coastin linna Cape Coast 120px Christiansborgin linna Osu, Accra Santo Antonion linnoitus Axim Vrendenburgin linnoitus Komenda Metal Crossin linnoitus Dixcove San Sebastianin linnoitus Shama Batensteinin linnoitus Butri Coenraadsburgin linnoitus ('Sao Jago da Mina') Elmina Amsterdamin linnoitus Abandze Lijdzaamheidin linnoitus ('Patience') Apam Goede Hoopin linnoitus Senya Beraku == Elminan linna == Elminan linna on Ghanan linnoista vanhin, ja vanhin eurooppalaisten rakentama rakennus Saharan eteläpuolella. Se valmistui 1482Fort Sao Jorge de Mina Dutch Portugese Colonial History. Portugalilaiset alkoivat perustaa Elminaan kauppapaikkaa 1470-luvullaan havaittuaan siellä käydyn vilkkaan kultakaupan. 1600-luvulla kultakauppa korvaantui orjakaupalla. == Cape Coastin linna == Cape Coastin linna on alkujaan ruotsalaisten rakentama linna. Puinen linnoitus valmistui vuonna 1653, ja sitä kutsuttiin nimellä Carolusborg tai Karlsborg kuningas Kaarle X Kustaan mukaan. Linnoitus rakennettiin kullan, eebenpuun ja orjien kauppaa varten Karlsborg - Sveriges fort i Afrika Sveriges Radion Vuonna 1663 tanskalaiset valtasivat koko ruotsalaisten hallinnoiman rannikkoalueen, ja linnoitus joutui englantilaisille. Puulinnoitus on myöhemmin korvattu kivisellä. == Lähteet == == Aiheesta muualla == * All forsts andcastles Visit Ghana Luokka:Ghanan historia Luokka:Unescon maailmanperintökohteet Ghanassa
Iskelmäiltama

Iskelmäiltama on Radio Helsingissä lähetettävä vanhaan suomalaiseen musiikkiin erikoistunut radio-ohjelma. Ohjelman musiikillinen linja kattaa kaiken Suomessa levytetyn musiikin 1900-luvun alusta 1980-luvun loppuun. Musiikin pääpaino on 1950- ja 1960-lukujen iskelmällä, popilla ja rock'n'rollilla, 1970-luvun folkilla ja suomigroovella sekä 1970-80-lukujen diskolla. Iskelmäiltaman toimittajat Olli Sirén ja Mikko Mattlar ovat helsinkiläisiä dj:tä, jotka ovat soittaneet mm. We Love Helsinki -yhteisön suosituissa iskelmätansseissa. Iskelmäiltaman lähetykset alkoivat syyskuussa 2009. Ohjelma lähetetään joka toinen perjantai klo 20-22. == Aiheesta muualla == * Ohjelman nettisivu Radio Helsingin sivustolla * Ohjelman Facebook-ryhmä * Lista ohjelmassa soitetuista kappaleista Luokka:Suomalaiset_radion_musiikkiohjelmat
Luopiot

Luopiot (Renegades) on toimintaelokuva vuodelta 1989. Sen pääosissa näyttelevät Kiefer Sutherland ja Lou Diamond Phillips. Elokuva ei ollut suurempi menestys, ja lipputuloja se tuotti keskinkertaisesti. Ohjaaja Jack Sholder siirtyi tämän jälkeen ohjaamaan lähinnä tv-elokuvia. == Juoni == Buster McHenry (Kiefer Sutherland) on rikollisjoukkoon soluttautunut poliisi, joka haavoittuu ryöstön yhteydessä. Nuori intiaanien jälkeläinen Hank Storm (Lou Diamond Phillips) auttaa hänet tilanteesta pois. Alkuun riitaisa kaksikko alkaa selvittää erään kuolleen intiaanin murhaa, ja samalla heidän välinsä paranevat. == Pääosissa == Luokka:Vuoden 1989 yhdysvaltalaiset elokuvat Luokka:Yhdysvaltalaiset toimintaelokuvat Luokka:Jack Sholderin ohjaamat elokuvat
Pyhäselän vaakuna

Pyhäselän vaakuna oli Pyhäselän kunnan tunnus. Vaakunan aihe viittaa kunnan nimeen; sen vesilehvät järvenselkään ja niiden muodostama ristiasetelma pyhä–sanaan. Vaakunan selitys on ”punaisessa kentässä viisi hopeista vesilehvää asetettuina 1 + 3 + 1.” Vaakunan on suunnitellut Heikki Paaer, ja Pyhäselän kunnanvaltuusto hyväksyi sen kokouksessaan 28. kesäkuuta 1955. Sisäasiainministeriö vahvisti vaakunan käyttöön 19. lokakuuta samana vuonna. Vaakuna jäi epäviralliseksi kotiseutuvaakunaksi 2009, kun Pyhäselkä liittyi yhdessä Enon kanssa osaksi Joensuun kaupunkia. == Lähteet == * * * Karhu, Jani (toim.): Pyhäselän kunta 1925–2008. Hammaslahden seudun kyläyhdistys ja Mulo- Niittylahden kyläyhdistys, 2015. ISBN 978-952-93-6471-8 Pyhäselkä Vaakuna
Jukka Rantala

Jukka Rantala (s. 1. elokuuta 1975 Rauma) on suomalainen jalkapalloilija. Rantalan pelipaikka oli keskikentän keskellä puolustavassa roolissa. Rauman Pallo-Iiroissa uransa aloittanut Rantala pelasi Veikkausliigassa yhteensä 111 ottelua Kuusysissä ja Valkeakosken Hakassa. Ensiesiintymisensä pääsarjatasolla hän teki 30. huhtikuuta 1995 Kuusysin kohdatessa TPV:n. Rantala voitti Hakassa Suomen mestaruuden kausina 1998 ja 1999 sekä Suomen Cupin vuosina 1997 ja 2002. Hän pelasi yhden kauden myös Yhdysvalloissa, jossa hän edusti toiseksi korkeimmalla sarjatasolla pelannutta Charleston Batteryä. Hän edusti useita Suomen nuorisomaajoukkueita. == Saavutukset == * Lupaava pelaaja 1993 * Suomen mestaruus 1998, 1999 **SM-hopea 2003 **SM-pronssi 2002 * Suomen Cup 1997, 2002 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1975 syntyneet Luokka:Elävät henkilöt
Nir Davidovich

Nir Davidovich on israelilainen jalkapallomaalivahti. Hänen seurajoukkueensa on Maccabi Haifa. Luokka:Israelilaiset jalkapalloilijat Luokka:Syntymävuosi puuttuu Luokka:Elävät henkilöt
Bratz Kidz

Bratz Kidz ovat Bratz-nukkesarjaan kuuluvia lapsinukkeja. Nuket ovat noin 6 cm ja lyhyempiä kuin normaalit Bratz-nuket. ==Yleisimmät päähenkilöt ja heidän lempinimensä== Bratz Kidz perustuu alkuperäiseen Bratz nukkeihin: * Cloe (suom. Enkeli/engl.Angel) * Yasmin (suom. Prinsessa/engl.Pretty Princess) * Jade (engl.Kool Kat) * Sasha (suom. Pupunen/engl.Bunny Boo) * Lilani (engl.Sweet Swan) * Meygan (engl.Funky Fashion Monkey) * Dana (engl.Sugar Shoes) * Eitan (engl.The Dragon) * Koby (engl.The Panther) * Dylan (engl.The Fox) * Cameron (engl.The Blaze) * Phoebe (engl.Sugar) * Vinessa (engl.Stylin' sheep) * Cade (engl.The Viper) * Katia (engl.Flirty Turtle) * Fianna (engl.Fragrance) ==Sivuhenkilöt ja heidän lempinimensä== * Roxxi (engl.Spice) * Kumi (engl.Lucky Bug) * Lilee (engl.Cherry Blossom) * Kiani (engl.Prankster Parrot) * Sharidan (engl.Sparklin' Sheep) * Leah (engl.Dainty Doe) * Felicia (engl.Glam Gecko) * Krysta (engl.Shine) * Lela (engl.Fine) * Charli (engl.Scented Sugar) * Wayne (engl.The Rocker) * Alek (engl.The Devil) * Bryce (engl.The Bear) * Iden (engl.Prince) * Zack (engl.The Kind) * Zama (engl.Buddy Bear) * Alicia (engl.Sunshine) * Harvey (engl.The Lion) * Nevra (engl.Queen B) * Kina (engl.Twizt) * Aubrey (engl.Quiz Wiz) * Destiny (engl.Dynamite) == Bratz Kidz -elokuvat== * Bratz Kidz Sleep-Over Adventure * Bratz Kidz Fairy Tales ==Aiheesta muualla== * Official Bratz Website Luokka:Nuket
Tatami

Tatami () on perinteinen japanilainen suorakulmion muotoinen matto, jota käytetään lattioiden päällystämiseen japanilaistyylisissä huoneissa. Tatamimatot ovat Japanin eri alueilla hiukan eri kokoisia, mutta yhden tatamin mitat ovat aina 2:1, esimerkiksi 6 shakua 3 sunia (noin 190 cm) x 3 shakua 1,5 sunia (noin 95 cm). Japanilaisessa arkkitehtuurissa tatami on toistuva modulimitta, joka määrittää pilareiden sijainnit, liukuovien ja muiden aukkojen mitat ja niin edelleen. Modulimitan käyttö on mahdollistanut maan perinteisessä rakentamisessa korkealuokkaisen käsityötaidon ja standardisoitujen detaljiratkaisujen kehittymisen. Huoneiden kokoa mitataan Japanissa edelleen tatameissa. Tatamiin kuuluu runko (doko), päällys (omote) ja reunus (heri). Runko valmistetaan perinteisesti riisin oljista, jotka puristetaan kasaan. Nykyään voidaan käyttää kuitenkin myös muita materiaaleja, kuten polystyreeniä tai puukuitulevyjä. Päällys valmistetaan röyhyvihvilän (igusa) ruo’oista ja sidotaan yhteen hamppu- tai puuvillalangalla. Myös tatamien reunukset olivat aiemmin hamppua tai puuvillaa, mutta nykyisin pikemminkin synteettistä kuitua. Reunukset voivat olla yksivärisiä tai kuvioituja ja värikkäitä, esimerkiksi temppeleissä tai tokonoma-syvennysten tatameissa. == Lähteet == == Aiheesta muualla == Luokka:Japaninkieliset sanat ja sanonnat Luokka:Matot Luokka:Sisustusarkkitehtuuri
Lovisammalet

Lovisammalet (Lophozia) aitomaksasammaliin kuuluva suku. Siihen kuuluu 24 Suomessa esiintyvää lajia. ==Suomessa esiintyvät lovisammallajit== *Lophozia ascendens - pikkulovisammal *Lophozia bicrenata - ojalovisammal *Lophozia capitata - rantalovisammal *Lophozia ciliata - ripsilovisammal *Lophozia debiliformis - rakkalovisammal *Lophozia elongata - aapalovisammal *Lophozia excisa - hiekkalovisammal *Lophozia grandiretis - karhunlovisammal *Lophozia incisa - pörrölovisammal *Lophozia jurensis - poronlovisammal *Lophozia laxa - rahkalovisammal *Lophozia longidens - törrölovisammal *Lophozia longiflora - metsälovisammal *Lophozia murmanica - turjanlovisammal *Lophozia obtusa - herttalovisammal *Lophozia opacifolia - kuultolovisammal *Lophozia perssonii - kalkkilovisammal *Lophozia polaris - napalovisammal *Lophozia rufescens - ahmanlovisammal *Lophozia savicziae - tunturilovisammal *Lophozia silvicola - korpilovisammal *Lophozia sudetica - pohjanlovisammal *Lophozia ventricosa - kantolovisammal *Lophozia wenzelii - kalliolovisammal == Lähteet == == Aiheesta muualla == *Funet: Lophozia *ITIS: Lophozia Luokka:Kinnassammalet